Oficiālais Vēstnesis L 024 , 29/01/1985 Lpp. 0013 - 0014

Speciālizdevums somu valodā: Nodaļa 2 Sējums 4 Lpp. 0052

Speciālizdevums spāņu valodā: Nodaļa 02 Sējums 13 Lpp. 0019

Speciālizdevums zviedru valodā: Nodaļa 2 Sējums 4 Lpp. 0052

Speciālizdevums portugāļu valodā Nodaļa 02 Sējums 13 Lpp. 0019



Komisijas Regula (EEK) Nr. 211/85 (1985. gada 25. janvāris) par preču klasifikāciju kopējā muitas tarifa apakšpozīcijā 84.55 C EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1969. gada 16. janvāra Regulu (EEK) Nr. 97/69 par kopējā muitas tarifa nomenklatūras vienādas piemērošanas pasākumiem [1], kurā jaunākie grozījumi izdarīti ar Regulu (EEK) Nr. 2055/84 [2], un jo īpaši tās 3. pantu, tā kā nepieciešami noteikumi, lai nodrošinātu kopējā muitas tarifa nomenklatūras vienādu piemērošanu, klasificējot atmiņas elementus, kas izmantojami kā automātiskās datu apstrādes mašīnas elementi; tā kā, pirmkārt, šos atmiņas elementus veido: - statiskās brīvpieejas atmiņas modulis (RAM), izstrādāts pēc C-MOS tehnoloģijas, - taisnstūrveida daudzkārtu keramiskā drukāto shēmu plate (17 × 39 mm), uz kuras atdalāmi uzstādīti: - četri statiskās brīvpieejas atmiņas moduļi (RAM), izstrādāti pēc C-MOS tehnoloģijas (C-MOS-SRAM), ko veido viena monolīti integrēta shēma, ar 16 Kb vai 64 Kb apjoma atmiņu katra, - viens dekodētājs monolīti integrētas shēmas formā, - 2 × 14 savienotājkājiņas; un, otrkārt: - elektroniski programmējamā lasāmatmiņa (EPROM), - taisnstūrveida daudzkārtu keramiskā drukāto shēmu plate (17 × 39 mm), uz kuras atdalāmi uzstādīti: - divas ar ultravioleto gaismu izdzēšamas pārprogrammējamās lasāmatmiņas (EPROM) monolīti integrētas shēmas formā ar 64 Kb atmiņu katra un kvarca kristālu ekrānu virspusē, - viens dekodētājs monolīti integrētas shēmas formā, - viens atdales kondensators, - 2 × 14 savienotājkājiņas; tā kā Padomes Regulas (EEK) Nr. 950/68 [3], kurā jaunākie grozījumi izdarīti ar Regulu (EEK) Nr. 3400/84 [4], pielikumā pievienotā kopējā muitas tarifā daļas un piederumi, kas piemēroti izmantošanai vienīgi vai galvenokārt mašīnās, kuras ietver pozīcijas Nr. 84.51 līdz Nr. 84.54 ieskaitot, klasificēti pozīcijā Nr. 84.55 (automātiskās datu apstrādes mašīnas ietver pozīcija Nr. 84.53) un elektroniskās mikroshēmas klasificētas pozīcijā Nr. 85.21; tā kā šīs pozīcijas var paredzēt iepriekš minēto ražojumu klasificēšanai; tā kā šie atmiņas elementi nav pozīcijas Nr. 85.21 elektroniskas mikroshēmas, jo tie nav neatdalāmi, un tāpēc uz tiem neattiecas 85. nodaļas piezīme 5 B) c); tā kā šie bloki, ko veido elektroniskai mikroshēmai pievienotas citas ierīces vai citas tāda paša veida vai citādas mikroshēmas, ir jāklasificē saskaņā ar noteikumiem par mašīnu daļu un piederumu klasificēšanu un jo īpaši ar noteikumiem piezīmē 2 b) attiecībā uz XVI iedaļu; tā kā tāpēc iepriekš minētie ražojumi jāklasificē pozīcijā Nr. 84.55; tā kā šajā regulā paredzētie pasākumi saskan ar Kopējā muitas tarifa nomenklatūras komitejas atzinumu, IR PIEŅĒMUSI ŠO REGULU. 1. pants Atmiņas elementus, kas izmantojami kā automātiskās datu apstrādes mašīnu elementi, ko veido: - statiskās brīvpieejas atmiņas modulis (RAM), izstrādāts pēc C-MOS tehnoloģijas, - taisnstūrveida daudzkārtu keramiskā drukāto shēmu plate (17 × 39 mm), uz kuras atdalāmi uzstādīti: - četri statiskās brīvpieejas atmiņas moduļi (RAM), izstrādāti pēc C-MOS tehnoloģijas (C-MOS-SRAM), ko veido viena monolīti integrēta shēma, ar 16 Kb vai 64 Kb apjoma atmiņu katra, - viens dekodētājs monolīti integrētas shēmas formā, - 2 × 14 savienotājkājiņas, - elektroniski programmējamā lasāmatmiņa (EPROM), - taisnstūrveida daudzkārtu keramiskā drukāto shēmu plate (17 × 39 mm), uz kuras atdalāmi uzstādītas: - divas ar ultravioleto gaismu izdzēšamas pārprogrammējamās lasāmatmiņas (EPROM) monolīti integrētas shēmas formā ar 64 Kb atmiņu katra un kvarca kristālu ekrānu virspusē, - viens dekodētājs monolīti integrētas shēmas formā, - viens atdales kondensators, - 2 × 14 savienotājkājiņas, klasificē kopējā muitas tarifa apakšpozīcijā: 84.55 Detaļas un piederumi (izņemot vāciņus, futrāļus, pārsegus un tamlīdzīgus), kas paredzēti vienīgi vai galvenokārt pozīcijās 84.51–84.54 ietvertajām mašīnām: C. Citi. 2. pants Šī regula stājas spēkā 21. dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1985. gada 25. janvārī Komisijas vārdā — Komisijas loceklis Cockfield [1] OV L 14, 21.1.1969., 1. lpp. [2] OV L 191, 19.7.1984., 1. lpp. [3] OV L 172, 22.7.1968., 1. lpp. [4] OV L 320, 10.12.1984., 1. lpp. --------------------------------------------------